2015 ਹਿੰਦੂ ਕੁਸ਼ ਭੂਚਾਲ
2015 ਹਿੰਦੂ ਕੁਸ਼ ਭੂਚਾਲ 7 . 5 ਮਾਪ ਦਾ ਭੁਚਾਲ ਸੀ ਜਿਸਨੇ 26 ਅਕਤੂਬਰ 2015 ਨੂੰ, 14:45 ਤੇ (09:09 ਯੂਟੀਸੀ), ਦੱਖਣ ਏਸ਼ੀਆ ਦੇ  ਹਿੰਦੂ ਕੁਸ਼ ਖੇਤਰ ਨੂੰ ਪ੍ਰਭਾਵਿਤ ਕੀਤਾ।  ਇਸ ਦਾ ਐਪੀਸੈਂਟਰ ਅਫਗਾਨਿਸਤਾਨ ਤੋਂ 45 ਕਿਲੋਮੀਟਰ ਉੱਤਰ ਵੱਲ ਸੀ। ਤਾਜ਼ਾ ਰਿਪੋਰਟਾਂ ਦੇ ਅਨੁਸਾਰ, 282 ਤੋਂ ਵੱਧ ਲੋਕ, ਜਿਆਦਾਤਰ ਪਾਕਿਸਤਾਨ ਵਿੱਚ ਮਾਰੇ ਗਏ ਹਨ। ਪਾਕਿਸਤਾਨ, ਤਾਜਿਕਸਤਾਨ ਅਤੇ ਕਿਰਗਿਸਤਾਨ ਵਿੱਚ ਭੁਚਾਲ ਦੇ ਝਟਕੇ ਭਾਰਤ ਅੰਦਰ ਨਵੀਂ ਦਿੱਲੀ, ਸ੍ਰੀਨਗਰ ਸ਼ਹਿਰਾਂ ਵਿੱਚ ਅਤੇ ਚੀਨ ਦੇ ਝਿੰਗਜਿਆਂਗ ਖੇਤਰ ਦੇ ਕਾਸ਼ਗਰ, ਅਕਸੂ, ਹੋਟਨ, ਅਤੇ ਕਿਜ਼ਿਲਸ਼ੂ ਦੇ ਸੂਬਿਆਂ ਵਿੱਚ, ਅਤੇ ਅਫਗਾਨਿਸਤਾਨ ਦੀ ਰਾਜਧਾਨੀ ਕਾਬੁਲ ਵਿੱਚ ਵੀ ਨੁਕਸਾਨ ਦੀਆਂ ਰਿਪੋਰਟਾਂ ਮਿਲੀਆਂ।  7.5 ਤੀਬਰਤਾ ਦਾ ਇਹ ਭੁਚਾਲ ਪਾਕਿਸਤਾਨ ਵਿੱਚ 210 ਕਿਲੋਮੀਟਰ ਡੂੰਘਾਈ ਤੇ ਆਇਆ।  ਇਸੇ ਖੇਤਰ ਵਿੱਚ ਇਸੇ ਤੀਬਰਤਾ ਦਾ (7.6 ਮੈਗਾਵਾਟ) ਪਿਛਲਾ ਪ੍ਰਮੁੱਖ ਭੂਚਾਲ ਅਕਤੂਬਰ 2005 ਵਿੱਚ ਲਗਪਗ ਐਨ ਦਸ ਸਾਲ ਪਹਿਲਾਂ ਆਇਆ ਸੀ, ਜਿਸਦੇ ਨਤੀਜੇ ਵਜੋਂ  87.351 ਮਨੁੱਖੀ ਮੌਤਾਂ, 75.266 ਜ਼ਖਮੀ, 2.8 ਲੱਖ ਲੋਕ ਬੇਘਰ ਹੋਏ ਸਨ, ਅਤੇ 250,000 ਖੇਤੀ ਜਾਨਵਰ ਮਾਰੇ ਗਏ ਸਨ। ਇਸ ਭੂਚਾਲ ਅਤੇ 2005 ਦੇ ਭੂਚਾਲ ਦੇ ਵਿੱਚਕਾਰ ਇੰਨਾ ਵੱਡਾ ਫਰਕ ਭੂਚਾਲ ਸਰਗਰਮੀ ਦੀ ਡੂੰਘਾਈ ਦਾ ਹੈ। ਇਹ ਭੂਚਾਲ 212,5 ਕਿਲੋਮੀਟਰ ਡੂੰਘਾ ਸੀ ਜਦਕਿ 2005 ਵਾਲਾ ਮਾਤਰ 15 ਕਿਲੋਮੀਟਰ ਡੂੰਘਾ ਹੀ ਸੀ।